Det er oftest ingen komplikasjoner etter en tanntrekking, men i noen tilfeller kan det oppstå plager med smerter eller hevelse noe som kan være tegn på:
Infeksjon/betennelse Om det er en begynnende infeksjon eller betennelse vil du merke at hevelsesområdet er varmt, stramt og rødt i tillegg til at du kan ha feber og dårlig allmenntilstand. Innholdsstoffene i sigaretter kan påvirke tilhelingen og øker risikoen for utvikling av infeksjon.
Alveolitt, også kalt dry socket En tilstand der hullet etter tannen ikke fylles med blod og dermed fører til at benet ikke gror. Selv om smerten og hevelsen har avtatt som normalt, kan det da oppstå økte smerter noen dager etter behandlingen. Røyking kan føre til at blodkoagelet løsner slik at hullet er tomt for blod. Blodkoagelet fungerer som et beskyttende lag for normal tilheling av såret.
Les mer om tanntrekking.